**SPRENDIMO PROJEKTO**

**DĖL ROKIŠKIO RAJONO SAVIVALDYBĖS TARYBOS 2023 M. BIRŽELIO 29 D. SPRENDIMO NR. TS-187 „DĖL ROKIŠKIO RAJONO SAVIVALDYBĖS KOLEGIJOS SUDARYMO“ PAKEITIMO**

**AIŠKINAMASIS RAŠTAS**

2023 m. rugsėjo 28 d.

Projekto rengėjas – Regina Strumskienė, Teisės ir personalo skyriaus vedėja.

Pranešėjas komitetų ir tarybos posėdžiuose – Regina Strumskienė, Teisės ir personalo skyriaus vedėja.

|  |  |  |
| --- | --- | --- |
| 1. | Sprendimo projekto tikslas ir uždaviniai | Pakeisti Rokiškio rajono savivaldybės tarybos 2023 m. birželio 29 sprendimo Nr. TS-187 „Dėl Rokiškio rajono savivaldybės kolegijos sudarymo“ 1 punktą, įrašant į savivaldybės kolegijos sudėtį Kontrolės komiteto pirmininką Irmantą Tarvydį, komitetų pirmininkus sprendime išdėstant pagal pavardes abėcėlės tvarka.  |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 18 straipsnio 1 dalyje numatyta, kad Savivaldybės tarybos įgaliojimų laikui iš mero, vicemerų, savivaldybės administracijos direktoriaus, savivaldybės tarybos komitetų pirmininkų, Etikos komisijos pirmininko, Antikorupcijos komisijos pirmininko ir opozicijos lyderio savivaldybės tarybos sprendimu sudaroma savivaldybės kolegija (toliau – kolegija). |
| 3. | Laukiami rezultatai | Bus įvykdytos Lietuvos Respublikos vietos savivaldos nuostatos, aiškiau išdėstyta Savivaldybės kolegijos sudėtis. |
| 4.  | Lėšų poreikis ir šaltiniai | Savivaldybės biudžeto lėšos. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatyme 8 straipsnio 1 dalyje numatytais veiksniais, todėl teisės aktas nevertintinas antikorupciniu pobūdžiu.  |
| 6.  | Kiti sprendimui priimti reikalingi pagrindimas, skaičiavimai ar paaiškinimai | Nėra. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Pridedama. |